
LATVIJAS REPUBLIKA
VALMIERAS NOVADA PAŠVALDĪBAS DOME

Nodokļu maksātāja reģistrācijas kods 90000043403, Lāčplēša iela 2, Valmiera, Valmieras novads, LV-4201
Tālrunis 64207120, e-pasts: pasts@valmierasnovads.lv, www.valmierasnovads.lv


SAISTOŠIE NOTEIKUMI
Valmierā

2025. gada 30. oktobrī	Nr. 163
	(protokols Nr. 20, 4 .§)


 Valmieras novada pašvaldības līdzdalības budžeta nolikums


Izdoti saskaņā ar Pašvaldību likuma 61. pantu

Grozīti ar: 	27.08.2026. saistošajiem noteikumiem Nr. 186


I.  Vispārīgie jautājumi

1. Saistošie noteikumi (turpmāk – Nolikums) nosaka kārtību, kādā Valmieras novada pašvaldība (turpmāk – Pašvaldība) organizē līdzdalības budžeta projektu ideju konkursu (turpmāk – Konkurss) un piešķir finansējumu sabiedrības ierosināto teritorijas attīstības projektu ideju īstenošanai (turpmāk – Projekts) Valmieras novada administratīvajā teritorijā, kā arī kārtību, kādā notiek Projektu iesniegšana, vērtēšana un īstenošana. 
2. Konkursu izsludina un organizē Valmieras novada Attīstības pārvalde (turpmāk – Pārvalde). 
3. Finansējums tiek piešķirts, organizējot atklātu konkursu. 

II. Konkursa mērķi

4. Konkursa mērķi:
4.1. veicināt Valmieras novada iedzīvotāju iesaisti Pašvaldības attīstības jautājumu izlemšanā;
4.2. veidot novada iedzīvotāju vajadzībās balstītu kvalitatīvu, labiekārtotu dzīves vidi, publisko ārtelpu, teritoriju un kopienu attīstību.

III. Līdzdalības budžeta finansējuma piešķiršanas nosacījumi

5. Valmieras novada pašvaldības dome, apstiprinot kārtējā gada Pašvaldības budžetu, nosaka kopējā finansējuma apmēru līdzdalības budžeta projektu ideju īstenošanai, paredzot finansējumu vismaz 0,5 procentu apmērā no Pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. Līdzdalības budžets tiek plānots vienoti visai Valmieras novada administratīvajai teritorijai. Valmieras novads kā vienota līdzdalības budžeta plānošanas vienība ir noteikta Valmieras novada Attīstības programmas Investīciju plāna pielikumā. 

6. Projekta realizēšanas kopējās izmaksas, ieskaitot pievienotās vērtības nodokli, kā arī tai skaitā tehniskās dokumentācijas izstrādei, ja tāda Projekta realizācijai ir nepieciešama, projekta iesniegšanas brīdī vērtējamas 2000 euro līdz 50 000 euro robežās.

7. Projekta īstenošanas vietai jābūt sabiedrībai pieejamai, publiskā lietošanā esošai, Pašvaldībai piederošā nekustamajā īpašumā, kā arī citai publiskai personai vai privātpersonai piederošā īpašumā, ja ir saņemts attiecīgā īpašnieka saskaņojums, un ieguldījums nepieciešams, lai īstenotu Pašvaldības autonomās funkcijas vai brīvprātīgās iniciatīvas.

8. Projekts ir saistīts ar paliekošu un sabiedriski nozīmīgu iniciatīvu, kas vērsta uz pašvaldības teritorijas un iedzīvotāju kopienu ilgtspējīgu attīstību atbilstoši Pašvaldības autonomajām funkcijām vai brīvprātīgas iniciatīvas īstenošanai, kas pamatojas Pašvaldības teritorijas attīstības plānošanas dokumentos.

9. Sabiedrības balsojumam virza Projektu, kas saistīts ar vienu no šādiem tematiskajiem virzieniem: 
9.1. dažādām sociālajām grupām draudzīgas infrastruktūras veidošana; 
9.2. inženierkomunikāciju, ceļu un ielu infrastruktūras attīstība, satiksmes drošības uzlabošana; 
9.3. mobilitātes nodrošināšana;
9.4. kultūras mantojuma saglabāšana un ainavu kvalitātes uzlabošana; 
9.5. teritorijas attīstības plānošana (sertificētu speciālistu izstrādāta infrastruktūras attīstības koncepcija noteiktai teritorijai).

10. Projektu iespējams īstenot vienā kārtā, kas paredz pilnīgu projekta realizāciju.

11. Projektā paredzētie ieguvumi ir pamatoti, tostarp izvērtējot investīciju uzturēšanu un ilgtspējai nepieciešamo finansējumu.

12. Projekta risinājumiem ir identificējams un pamatojams lietotāju loks, paredzamā noslodze.

13. Projekts ir praktiski realizējams. Tam nav jau sākotnēji identificējamu šķēršļu, kas liedz projekta realizēšanas iespēju. 

14. Projekta ieviešana nav saistīta ar atbalstu komercdarbībai.

15. Finansējumu piešķir Projektu idejām, kas pēc to izvērtēšanas atbilst Nolikuma III. daļā noteiktajiem nosacījumiem, ir saņēmušas visaugstāko novērtējumu sabiedrības balsojuma rezultātā, iekļaujoties Noteikumu 5. un 49. punktā noteiktajā Pašvaldības budžeta apmērā. Projekta faktiskās izmaksas tā ieviešanas procesā mainīsies, atbilstoši faktiskajiem risinājumiem. 

16. Attiecīgajā gadā apstiprināto Projektu neapgūtais līdzdalības budžeta finansējums tiek pārcelts šo Projektu īstenošanai nākamajā gadā. 

IV. Projektu vērtēšanas kārtība

17. Konkursa komisija (turpmāk – Komisija), izvērtē Konkursam iesniegto Projektu pieteikumu atbilstību Nolikuma III. daļai noteiktajiem nosacījumiem. Komisija 20 darbdienu laikā pēc Projektu iesniegšanas termiņa beigām pieņem lēmumu par Projektu virzīšanu iedzīvotāju balsošanai.

18. Pirms Komisijas sēdes katrs Komisijas loceklis paraksta apliecinājumu, ka viņš nav personīgi ieinteresēts kādā no Konkursam iesniegtajiem Projekta pieteikumiem. Ja Komisijas loceklis ir personīgi ieinteresēts kādā iesniegtā Projekta pieteikuma izskatīšanā, viņš par to informē pārējos Komisijas locekļus un atstata sevi no konkrētā Projekta pieteikuma izskatīšanas. Parakstītie Komisijas locekļu apliecinājumi glabājas pie Komisijas sēdes protokola. 

19. Komisija var lūgt papildu informāciju no iesniedzēja, citām valsts un pašvaldības iestādēm vai nozaru ekspertiem, ja tas nepieciešams Projekta pieteikuma īstenošanas iespējamības pārbaudei. 

20. Komisija vērtē projekta pieteikumus, vai tie atbilst vai neatbilst Nolikuma 6.-14. punktam. Kādā no šiem punktiem Projektam saņemot neatbilstošu vērtējumu, Komisija noraida Projekta pieteikumu. 

21. Komisija var izbeigt Konkursu bez rezultāta, ja: 
21.1. nav iesniegts neviens Projekta pieteikums; 
21.2. visi iesniegtie Projekta pieteikumi tiek noraidīti. 

V. Konkursa norises kārtība

22. Projekta pieteikumu dalībai Konkursā var iesniegt fiziska persona, kura sasniegusi 16 gadu vecumu, vai biedrība, vai nodibinājums, kurā nav pašvaldības dalība (turpmāk – Iesniedzējs). 

23. Iesniedzējam nav jābūt deklarētam vai reģistrētam Pašvaldības administratīvajā teritorijā. 

24. Konkursā var iesniegt neierobežotu projektu skaitu. 

25. Projektu veido: 
25.1. Aizpildīta Projekta pieteikuma forma valsts vienotā ģeotelpiskās informācijas portālā GeoLatvija.lv sadaļā “Līdzdalības budžets”; 
25.2. Projekta idejas skice, ja Projektā paredzēta infrastruktūras labiekārtošana, uzlabošana.  Citi uzskates materiāli, vizualizācijas, kurās uzskatāmi attēlota Projekta īstenošanas vieta un vēlamais rezultāts; 
25.3. Projekta izmaksu tāme (paraugs pielikumā); 
25.4. dokuments, kas apliecina Iesniedzēja pilnvarotās personas tiesības rīkoties Iesniedzēja vārdā, ja Projekta pieteikumu iesniedz pilnvarotā persona; 
25.5. dokuments, kas apliecina īpašnieka piekrišanu, ja Projekts tiek īstenots citai publiskai personai piederošā īpašumā.  

26. Paziņojumu par Konkursa izsludināšanu publicē Pašvaldības oficiālajā tīmekļa vietnē www.valmierasnovads.lv, norādot: 
26.1. Projekta pieteikumu iesniegšanas vietu, veidu un formu; 
26.2. Projekta pieteikumu iesniegšanas termiņu, kas ir ne īsāks par 30 dienām no Konkursa izsludināšanas dienas; 
26.3. kontaktpersonu papildu informācijas saņemšanai. 

27. Pirms Projekta pieteikuma iesniegšanas termiņa beigām var veikt labojumus un papildināt iesniegto Projekta pieteikumu vai atsaukt to līdz balsošanas termiņa sākumam, informējot par to Pašvaldību. 

28. Projekta pieteikums ir apliecinājums, ka Iesniedzējs ir iepazinies ar Nolikumu, ievēro to un uzņemas atbildību par tajā minēto prasību izpildi. 

VI. Iedzīvotāju balsošana

29. Projektus, kas atbilst Nolikumā noteiktajiem atbilstības kritērijiem un kuru īstenošana ir atzīta par iespējamu, Komisija nodod balsošanai iedzīvotājiem. 

30. Balsošana par Projektiem notiek, izmantojot valsts vienotā ģeotelpiskās informācijas portālā GeoLatvija.lv sadaļu “Līdzdalības budžets”. 

31. Balsot par Projektiem var persona, kura sasniegusi 16 gadu vecumu un kuras deklarētā dzīvesvieta ir Valmieras novada administratīvā teritorija. 

32. Balsotājs varēs nobalsot par neierobežotu Projektu skaitu, bet par katru no Projektiem varēs nobalsot tikai vienu reizi. 

33. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

34. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

35. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

36. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

37. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

38. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

39. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

40. Balsošana notiek 14 dienas kopš informācijas par balsošanu publicēšanas Pašvaldības oficiālajā tīmekļvietnē www.valmierasnovads.lv. 

41. Noslēdzoties Konkursa balsojuma termiņam, Komisija 10 darbdienu laikā apkopo balsojuma rezultātus un nosaka Projektus, kuri ir saņēmuši lielāko balsu skaitu. 

42. Ja sabiedrības balsojuma rezultātā Projekti saņem vienādu balsu skaitu, bet finansējums ir pietiekams tikai viena Projekta īstenošanai, atbalstīts tiek tas Projekta pieteikums, kura ieviešana nodrošinās lielāku ieviešanā esošo projektu tematisko daudzveidību, atbilstoši Nolikuma 9. punktā noteiktajiem tematiskajiem virzieniem.
(Valmieras novada pašvaldības domes 27.08.2026. saistošo noteikumu Nr. 186 redakcijā)

43. (Svītrots ar Valmieras novada pašvaldības domes 27.08.2026. saistošajiem noteikumiem Nr. 186)

44. Par konkursa rezultātiem Komisija informē Iesniedzēju 10 darbdienu laikā pēc Komisijas lēmuma pieņemšanas dienas. 

45. Paziņojums par Konkursa rezultātiem tiek publicēts Pašvaldības oficiālajā tīmekļvietnē www.valmierasnovads.lv un Valmieras novada informatīvajā izdevumā, norādot Projekta ideju un īstenošanas vietu. 

VII. Projekta īstenošanas nosacījumi

46. Atbalstītie Projekti, kuri iepirkumu procedūras rezultātā būtiski pārsniedz Saistošo noteikumu 5. punktā noteikto finansējuma apmēru, var netikt realizēti. Šajā gadījumā finansējumu piešķir nākamajam Projektam, kas saņēmis lielāko balsu skaitu un iepirkumu procedūras rezultātā nepārsniedz Saistošo noteikumu 5. punktā noteikto finansējuma apmēru. 

47. Pašvaldībai ir tiesības izvērtēt un precizēt projekta realizēšanai nepieciešamo budžetu, kā arī kopējo līdzdalības budžeta projektu ieviešanai nepieciešamo budžetu. 

48. Projektu īstenošanu Pašvaldība uzsāk triju mēnešu laikā pēc Konkursa rezultātu paziņošanas un īsteno divu gadu laikā. 
(Grozīts ar Valmieras novada pašvaldības domes 27.08.2026. saistošajiem noteikumiem Nr. 186)

VIII. Noslēguma jautājums 

49. Valmieras novada pašvaldības dome, apstiprinot kārtējā gada Pašvaldības budžetu, nosaka kopējā finansējuma apmēru līdzdalības budžeta projektu ideju īstenošanai, paredzot finansējumu 2025. gadā 0,1 procenta apmērā, 2026. gadā ne mazāk kā 0,2 procentu apmērā, 2027. gadā ne mazāk kā 0,3 procentu apmērā un 2028. gadā ne mazāk kā 0,4 procentu apmērā no Pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem.

1.pielikums
Valmieras novada pašvaldības 
30.10.2025. saistošajiem noteikumiem
Nr. 163 “Valmieras novada pašvaldības
līdzdalības budžeta nolikums”


Līdzdalības budžeta projekta
PARAUGTĀME


Projekta īstenošanai iespējami nepieciešamais finansējums (norādiet projekta iespējamās darbu, materiālus vai cita veida izmaksas un to, vai projekts var tikt īstenots arī nepilnā apjomā)

	Paredzamās darbu izmaksas:

	Galvenās izmaksu pozīcijas
	Cena par vienību
(EUR bez PVN)
	Vienību skaits
	Kopējā cena (EUR bez PVN)
	Piezīmes

	Piem., plānoto infrastruktūras izveides darbu izmaksas, inventārs vai labiekārtojuma elementi
	 
	 
	 
	 

	1.1.
	 
	 
	 
	 

	1.2.
	 
	 
	 
	 

	1.3. …
	 
	 
	 
	 

	…..
	 
	 
	 
	 

	Tikai infrastruktūras izveides projektiem:

	Projektēšana un autoruzraudzība
	 
	 
	 
	 

	Būvuzraudzība
	 
	 
	 
	 

	 
	 
	 
	 
	 

	 
	 
	 
	 
	 

	Pavisam kopā bez PVN
	 
	 

	PVN
	 
	 

	Pavisam kopā ar PVN
	 
	 






2. pielikums
Valmieras novada pašvaldības 
30.10.2025. saistošajiem noteikumiem
  Nr. 163 “Valmieras novada pašvaldības
līdzdalības budžeta nolikums”
(Pielikums svītrots ar Valmieras novada pašvaldības
domes 27.08.2026. saistošajiem noteikumiem Nr. 186)





2

image1.png




